**Daedeok Innopolis**, predtým známy ako **Daedeok Science Town** je vedecký park, prototyp priemyselného komplexu a súčasne výskumného a vývojového centra v Kórejskej republike so sebestačnou infraštruktúrou. Nachádza sa v okrese Yuseong-gu v Daejeone na ploche 27,8 km². Zriadenie tohto parku si vyžiadalo 30 biliónov kórejských wonov a financovala ho vláda a súkromné podniky. V súčasnosti má tento vedecký park registrovaných 30 000 patentov doma aj v zahraničí. V parku je sústredených viac ako 20 výskumných ústavov, 232 výskumných a vzdelávacích inštitúcií a 40 korporácií. Pracuje tu okolo 18 000 výskumníkov, z ktorých je viac ako 5000 držiteľom doktorátu. Daedeok Innopolis je preto označovaný ako *mesto doktorov*, alebo *mesto mozgov*.[chýba zdroj] Nachádza sa tu 232 výskumných a vzdelávacích centier zahŕňajúcich 18 vládou podporovaných výskumných inštitúcií a výskumné ústavy 29 veľkých obchodných spoločností.

História
--------

Kórejská vláda začala s výstavbou Daedeok Science Town v roku 1973 otvorením kórejského vyššieho vedeckého inštitútu *KAIST*.

|  |  |
| --- | --- |
| * 1973 - Dokončenie plánov pre výstavbu
* 1973 - 1977 - Príprava infraštruktúry
* 1975 - Základný kameň kórejského atómového energetického inštitútu KAERI
* 1976 - Základný kameň KISS
* 1979 - Umiestnenie administratívneho centra
* 1983 - Pripojenie k Daejeonu
* 1985 - Otvorenie ETRI
* 1989 - Premiestnenie kórejského vyššieho vedeckého inštitútu KAIST do Daedeoku
 | * 1993 - Daejeon EXPO
* 1994 - Základný kameň KNFC
* 1999 - Zákon o správe Daedeok
* 2003 - Exhibícia pri príležitosti 30. založenia parku
* 2005 - Zákon posilňujúci práva Daedeok a oznámenie o budúcej vízii Daedeok
* 2010 - Hosťovanie medzinárodnej rady vedeckých parkov
 |

Hlavné úspechy
--------------

* Elektrokomunikačný výskumný inštitút uviedol do komerčného používania bezdrôtovú komunikačnú technológiu *Cede Division Multiple Access* (CDMA).
* *Hanaro Reaktor* je kórejský štandardný reaktor, vyvinutý kórejským atómovým energetickým inštitútom KAERI.
* Vývoj úspešného pohonného systému na tekuté palivo pre vedeckú raketu KSR-III, nezávisle vyvinutú kórejským výskumným inštitútom KARI.
* Viacúčelový satelit Komsat-1.
* Kórejský výskumný inštitút biovedy a biotechnológie zmapoval kompletne šimpanzí genóm a objavil 14 000 ľudských génov.

Univerzity
----------

Chungnam National University, hlavná brána.

|  |  |
| --- | --- |
| * Chungnamská národná univerzita
* Kórejský vyššý vedecký inštitút KAIST
* Hanbatská národná univerzita
* Hannamská univerzita
* Daejeonská univerzita
* Paichaiská univerzita
* Mokwonská univerzita
* Woosongská univerzita
* KBTU
* Univerzita informácii a komunikácie
* Euljiská univerzita
* Daedukská vysoká škola
 | * Daejeonská zdravotnícka vysoká škola
* Woosongská technická vysoká škola
* Woosongská informačná vysoká škola
* Hyechonská vysoká škola
* Daejeonská polytechnika
* SolBridgeská medzinárodná obchodná škola
* Kórejská univerzita vedy a technológie
* Kórejská poyltechnika
* Armádna zdravotnícka akadémia
* Asia Life University
 |

Inštitúcie
----------

### Kórejský vyšší vedecký inštitút KAIST

Pohľad na kórejský vyšší vedecký inštitút KAIST.
Kórejský vyšší vedecký inštitút KAIST bol zriadený v roku 1971. Zahŕňa sedem vysokých škôl:

|  |  |
| --- | --- |
| * VŠ prírodných vied
* VŠ biotechnológie a bioinžinierstva
* VŠ strojárska
* VŠ informatiky
 | * VŠ spoločenských vied
* VŠ interdisciplinárnych štúdií
* VŠ ekonomická
 |

Riadi sa špeciálnymi zákonmi; napr. študenti nemusia nikdy absolvovať vojenskú službu, ak sa zaviažu, že 5 rokov po skončení školy budú pracovať v krajine. Je to jeden zo spôsobov ako zabrániť úniku inteligencie do zahraničia. Školám patrí 79. miesto v rebríčku najlepších škôl sveta a 24. miesto v oblasti inžinierstva a informačných technológií, podľa *THE-QS World University Rankings*. Je vlastníkom 1591 patentov, z toho 500 medzinárodných. Medzi mimoriadne vynálezy patrí OLEV (online electric vehicle). Ide o vozidlo poháňané bezkontaktným nabíjaním z elektrického poľa 30 cm pod vozovkou.

### Chungnamská národná univerzita

Chungnamská národná univerzita je škola medzinárodného významu, radiaca sa medzi 5 najlepších škôl v krajine. Je zároveň najväčšou univerzitou v Južnej Kórei s 13 fakultami, 170 tisíc absolventmi a 400 zamestnancami. Pracuje v desiatkach výskumných oblastí zahŕňajúcich napr. ekológiu, internet, elektrické vlny, atď.

### Kórejský základný vedecký inštitút KBSI

Kórejský základný vedecký inštitút KBSI bol zriadený v roku 1988 ako vedecko-inžinierska nadácia, súčasný názov má od roku 2001. Jeho hlavnými úlohami sú

* analýzy vedy a techniky
* analýza servisu a tréningu zariadení pre špecialistov
* celkové manažovanie národných vedeckých zariadení
* publikovanie v menej známych vedách

### Kórejský nukleárno-energetický výskumný ústav KAERI

Kórejský nukleárno-energetický výskumný ústav KAERI bol založený v roku 1959, aby zabezpečil pre krajinu energetickú sebestačnosť. V súčasnosti sa tu skúmajú technológie spracovania a analýzy materiálov na atómovej úrovni. Taktiež je v čele výskumu jadrovej syntézy.

### Kórejský inštitút strojov a materiálov KIMM

Kórejský inštitút strojov a materiálov KIMM šíri a testuje technológie v oblasti strojárenstva a vykonáva testovanie a hodnotenie strojárskych produktov. Rovnako sa zaoberá nanotechnológiami, nanotlačou a vytváraním presných 3D modelov. Pracuje na vývoji lacných solárnych energetických zdrojov. Vyvíja technológiu vlastného čistenia povrchu.

### Kórejský výskumný ústav pre letectvo a vesmír KARI

Kórejský výskumný ústav pre letectvo a vesmír KARI založený v roku 1989 vznikol oddelením od kórejského inštitúto strojov a materiálov KIMM. V súčasnosti pracuje na projekte nosiča KSLV. Kórea mala pôvodne skúsenosti len s raketami poskytnutými z USA. Od roku 1990 vyvíja vlastné rakety ako KSR-1 A KSR-2. Od roku 1997 pracuje na vývoji LOX/Kerozínového raketového motora pre raketu KSR-3. Ročný rozpočet kórejského výskumného ústavu pre letectvo a vesmír KARI dosahuje približne 150 mil. USD.

### Kórejský inštitút toxikológie KIT

Kórejský inštitút toxikológie KIT je neklinická výskumná organizácia, certifikovaná pre humánne zaobchádzanie s laboratórnymi zvieratami. Nachádza sa na celkovej ploche 25 000 m² z toho 17 000 tvoria toxikologické laboratória a zamestnáva 242 pracovníkov.

### Národný výskumný ústav pre jadrovú fúziu NFRI

Národný výskumný ústav pre jadrovú fúziu NFRI sa snaží vytvoriť technológiu na výrobu elektrickej energie z jadrovej fúzie zo zariadenie KSTAR, v ktorom úspešne vytvoril plazmu ako jeden z kľúčových faktorov na ceste k vytvoreniu komerčného zdroja termojadrovej energie. Kórea je v dnešku (2013) závislá na dodávkach energetických surovín, najmä ropy. Preto sa snaží o energetickú nezávislosť s využitím nevyčerpateľných ekologických zdrojov.

### Ďalšie významné inštitúcie

|  |  |
| --- | --- |
| * The Korea Basic Science Institute (KBSI)
* Electronics and Telecommunications Research Institute
* Korea Automatic Energy Research Institute
* Korea Aerospace Research Institute
* Korea Institute of Nuclear Nonproliferation and Control
* The Korea Astronomy and Space Science Institute (KASI)
* Korea Institute of Energy Research
* Korea Institute of Machinery and Materials
 | * Korea Institute of Nuclear Safety
* Korea Institute of Geosciences and Mineral Resources
* Korea Institute of Oriental Medicine
* Korea Institute of Toxicology
* Korea Ocean Research & Development Institute
* Korean Research Institute of Bioscience and Biotechnology
* Korean Research Institute of Chemical Technology
* Korea Research Institute of Standards and Science
 |

Externé odkazy
--------------

Súradnice: 36° 22′41 *s.š. 127° 23′37* v.d.

* *Oficiálna webstránka Daedeok Science Town* [online]. [Cit. 2010-11-29]. Dostupné online.

* *Oficiálna webstránka inštitútu KAIST* [online]. [Cit. 2010-11-28]. Dostupné online. Archivované 2020-05-13 z originálu.

Referencie
----------

1. ↑   *Inštitút KAIST* [online]. [Cit. 2010-11-28]. Dostupné online. Archivované 2020-05-13 z originálu.
2. ↑   *Chungnam National University* [online]. 2010-03-31, [cit. 2010-11-28]. Dostupné online. Archivované 2010-03-12 z originálu.
3. ↑   *Korea Basic Science Institut* [online]. [Cit. 2010-11-28]. Dostupné online. Archivované 2011-02-07 z originálu.
4. ↑   *Oficiálna webstránka KAERI* [online]. [Cit. 2010-11-28]. Dostupné online.
5. ↑   *Oficiálna webstránka KIMM* [online]. [Cit. 2010-11-28]. Dostupné online. Archivované 2011-06-14 z originálu.
6. ↑   *Oficiálna webstránka KARI* [online]. [Cit. 2010-11-29]. Dostupné online.
7. ↑   *Oficiálna webstránka KIT* [online]. [Cit. 2010-11-29]. Dostupné online. Archivované 2010-11-29 z originálu.
8. ↑   *Oficiálna webstránka NFRI* [online]. [Cit. 2010-11-29]. Dostupné online. Archivované 2011-01-05 z originálu.

Externé odkazy
--------------

www.ddinnopolis.or.kr (po anglicky)

Zdroj
-----

*Tento článok je čiastočný alebo úplný preklad článku Daedeok Science Town na anglickej Wikipédii.*